JY LEES NOU 60 sekondes met Chris Norman (Smokie-sanger)
Chris Norman, wat bekend geword het as sanger en kitaarspeler in die popgroep Smokie in die 70's, se heserige, sielvolle stem het al menige hart bekoor. In die 80's het hy 'n solo-loopbaan begin en sy grootste sukses was die treffer ''Midnight Lady''. Sy nuwe album, Chris Norman, The Hits!, wat vanjaar uitgereik is, maak groot golwe in die musiekbedryf. Marguerite van Wyk het met hom gesels oor hoogtepunte in sy loopbaan ná 44 jaar in die bedryf, sy grootste uitdagings en die vreugdes van sy beroep . . .
Van my Smokie-treffers is dit ''If You Think You Know How To Love Me'' want dit was ons eerste treffer en dit herinner my aan daardie tyd. Van my solo-loopbaan: ''Call On Me'' – dis 'n nuwe liedjie en ek is tevrede daarmee.
Ek bemark die nuwe album en 'n DVD wat daarmee saamhang. Ek het pas teruggekom van Australië en ek is op pad na Duitsland, Denemarke, Noorweë, Swede, Roemenië en Rusland.
Toe ek baie jonk was, wou ek 'n voetbalspeler word. Maar toe ek ouer geword het, het ek begin fokus op musiek, so ja, ek is gelukkig.
Wat is die lekkertes van 'n loopbaan in die musiekbedryf?
Om saam met ander musikante te speel, nuwe musiek te maak en voor 'n gehoor op te tree.
Dis altyd 'n uitdaging om mense geïnteresseerd te hou in wat jy doen en om nie fokus te verloor as iets nie suksesvol is nie. Jy moet net aanhou probeer.
Wat is die grootste droom wat jy nog in jou beroep wil bereik? Ek sal 'n nommer-een-treffer en nommer-een-album wêreldwyd wil hê!
Ek is 'n gesinsman, maar my kinders is volwassenes en uit die huis. Ek hou daarvan om te stap en ek kyk graag na ou flieks. Op die oomblik neem ek opnames van drie van my kinders wat in 'n band speel.